ToekomsVenster: Vier die vergifnis van Godhttps://rak2.spens.co.za/radio/2015-onderhoude/jannie-pelser-toekomsvenster-156.mp3 Argieffoto. Toets my, Here, keur my, ondersoek my deur en deur. – Lees Psalm 26:2 Dis nogal ŉ uitdaging om so onvoorwaardelik jouself aan die toets van God te onderwerp. Ek vermoed dat die meeste van ons bewus is van selfs verskeie areas in ons lewens wat hierdie toets nie sal slaag nie. Dalk omdat ons reeds geruime tyd die inspraak van die Heilige Gees ondervind rakende sekere probleem areas in ons geestelike lewe. Dit kan verband hou met onvergewensgesindheid, afguns en jaloesie, vooroordele en agterdog ens. Om by die punt te kom waar ŉ mens sonder om te aarsel jouself aan die toets van die Heilige Gees kan onderwerp getuig van ŉ redelike volwasse persoon. Die bevryding van ŉ versoende lewe is buitegewoon kosbaar. Kom ons loop nie met onbelyde sondes in ons lewe rond nie. Kom ons vier die vergiffenis wat in Christus ons deel is.